Diari Oficial de la Generalitat Valenciana


Sumari del DOGV 6338, del 23-08-2010 (2010/9310)

ORDE 31/2010, de 6 de agosto de 2010, de la consellera d'Agricultura, Pesca i Alimentació, per la qual es regula l'aplicació, a la Comunitat Valenciana, de les ajudes comunitàries al subministrament de llet i determinats productes lactis en centres escolars.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6338

Data del DOGV
:   23-08-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/9310


Data del document
:   06-08-2010

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Correcció d'errades

Anàlisi jurídica

 Descriptors 

:   * ajuda pública

ORDE 31/2010, de 6 de agosto de 2010, de la consellera d'Agricultura, Pesca i Alimentació, per la qual es regula l'aplicació, a la Comunitat Valenciana, de les ajudes comunitàries al subministrament de llet i determinats productes lactis en centres escolars.
[2010/9310]
El nou marc normatiu europeu, creat pel Reglament (CE) número 657/2008, de la Comissió, de 10 de juliol, pel qual s'establixen les disposicions d'aplicació del Reglament 1234/2007, del Consell, pel que fa a la concessió d'ajudes comunitàries per al subministrament de llet i determinats productes lactis, modificat pel Reglament (CE) número 966/2009, de 15 d'octubre, de la Comissió, ha motivat la publicació del Reial Decret 487/2010, de 23 d'abril, pel qual s'establixen les modalitats d'aplicació de l'ajuda al subministrament de llet i productes lactis als alumnes de centres escolars (BOE núm. 111, de 7 de maig de 2010). Este reial decret té com a objecte adaptar el règim d'ajudes per al subministrament de llet i de determinats productes lactis als alumnes de centres escolars a la nova normativa europea vigent, i deroga expressament el Reial Decret 194/2002, de 15 de febrer, atés que encara incorpora reglamentació comunitària ja derogada.
L'orde vigent a la Comunitat Valenciana és l'Orde 31 d'agost de 2009, de la Conselleria d'Agricultura, Pesca i Alimentació, per la qual es regula l'aplicació, a la Comunitat Valenciana, de les ajudes comunitàries al subministrament de llet i determinats productes lactis en centres escolars, la qual ha sigut publicada en el Diari Oficial de la Comunitat Valenciana, número 6101, de 14 de setembre de 2009, i, per tant, no incorpora les novetats regulades en el Reial Decret 487/2010, de 23 d'abril.
Vist açò i davant de la necessitat adaptar l'esmentada orde, des del punt de vista de la seguretat jurídica, i atés que les bases que cal regular tenen vocació de vigència permanent, s'ha considerat oportú dictar una nova orde que derogue la vigent fins al moment, de manera que només hi haja una orde reguladora de la matèria en l'ordenament jurídic.
Per l'anteriorment exposat, a proposta de la directora general de Producció Agrària i fent ús de les atribucions conferides per l'article 28 de la Llei 5/1983, de 30 de desembre, del Consell, i l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana,
ORDENE
Article 1. Règim jurídic
La regulació de l'ajuda prevista en esta orde desenrotlla les condicions i els requisits previstos en el Reglament (CE) número 657/2008, de la Comissió, pel qual s'establixen disposicions d'aplicació del Reglament (CE) 1234/2007, del Consell, pel que fa a una ajuda comunitària per al subministrament de llet i determinats productes lactis als alumnes escolars, així com la normativa bàsica estatal actualment continguda en el Reial Decret 487/2010, de 23 d'abril, per la qual s'establixen les modalitats d'aplicació de l'ajuda al subministrament de llet i productes lactis als alumnes de centres escolars o de la norma que en la seua substitució es puga dictar.
Article 2. Dies lectius
A l'efecte de les ajudes previstes en esta orde, el nombre de dies lectius serà aquell que anualment determine l'òrgan competent de la Conselleria d'Educació, mitjançant una resolució, a l'empara d'allò previst en l'Orde d'11 de juliol de 1998, de la Conselleria de Cultura, Educació i Ciència, per la qual s'establixen els criteris generals pels quals s'ha de regir el calendari escolar per a tots els centres docents de la Comunitat Valenciana que impartixen ensenyances d'Educació Infantil, Educació Primària, Educació Secundària Obligatòria, Formació Professional, Batxillerat, Ensenyances Artístiques i Ensenyances d'Idiomes, o norma que la substituïsca.
En el supòsit de centres d'educació infantil, es consideraran dies de subministrament subvencionat els mesos estivals en què romanguen oberts.
Els alumnes no es podran beneficiar de l'ajuda durant la seua estada en colònies de vacances organitzades pel centre escolar o per l'autoritat competent.
Article 3. Resolució de preus màxims
Amb la finalitat que l'ajuda repercutisca directament en els beneficiaris de l'ajuda, mitjançant una resolució del/la director/a de l'Agència Valenciana de Foment i Garantia Agrària, s'establiran els preus màxims que han de pagar els alumnes pels diferents productes de l'annex I. Els preus fixats podran ser modificats al llarg del curs escolar, en cas que es produïsquen modificacions en la quantia de l'ajuda.
L'esmentada resolució ha de ser publicada en el Diari Oficial de la Comunitat Valenciana amb anterioritat al terme fixat per la normativa bàsica estatal.
A este efecte, els proveïdors autoritzats han de comunicar, abans del 15 de juliol de cada any per mitjà de la presentació del model recollit en l'annex VIII, les diferents formes de presentació de productes per grups i categories, els seus respectius percentatges de matèria grassa i preu.
Article 4. Productes subvencionables i quantia de l'ajuda
1. L'ajuda es concedirà exclusivament per als productes recollits en l'annex I i per la quantitat màxima global de 0,25 litres d'equivalent de llet sencera, o el seu equivalent en iogurt o formatge en el seu estat natural per alumne i dia lectiu, i consumida en les dependències de l'establiment escolar.
Queda terminantment prohibida la utilització dels productes objecte de subvenció en la confecció de menjars servits en les escoles i, per tant, el subministrament dels esmentats productes en els centres escolars a través de servici d'àpats, cuines centrals o menjadors col·lectius.
No obstant això, la llet i els productes lactis utilitzats en la preparació de menjars en les instal·lacions del centre escolar que no requerisquen un tractament tèrmic es podran beneficiar de l'ajuda.
A més, es podrà autoritzar el calfament de determinats productes que s'indicaran en la resolució prevista en l'article 3 d'esta orde, per a la qual cosa es tindrà en compte allò que s'ha disposat per la normativa comunitària.
Sense perjudici de la directa aplicabilitat de les normes comunitàries que es puguen dictar sobre el particular, s'hauran d'observar els requisits previstos pel Reial Decret 1728/2007, de 21 de desembre, pel qual s'establix la normativa bàsica de control que han de complir els operadors del sector lacti, o norma que la substituïsca.
2. L'import de l'ajuda serà l'establit, per a cada categoria de producte, en l'annex II, sense que l'esmentada ajuda puga superar el preu de venda aplicat per un determinat proveïdor o el preu de compra pagat en cas que el sol·licitant no siga un proveïdor, i en este cas esta es reduirà en conseqüència.
Article 5. Beneficiaris
Seran beneficiaris de l'ajuda, en el sentit previst pel Reglament (CE) 657/2008, com a consumidors dels productes, els alumnes que assistisquen regularment als centres o establiments escolars, reconeguts oficialment per les autoritats competents, en els nivells d'ensenyança següents:
- L'Educació Infantil, inclosos els jardins d'infància o altres establiments d'Educació Preescolar legalment reconeguts.
- L'Educació Primària.
- L'Educació Secundària, que comprendrà l'Educació Secundària Obligatòria, el Batxillerat i la Formació Professional de Grau Mitjà.
Article 6. Subministradors autoritzats i període de validesa
1. L'ajuda es concedirà al sol·licitant que prèviament haja tramitat la sol·licitud com a subministrador autoritzat dels productes lactis previstos en l'annex I, elaborats a la Unió Europea.
2. Podran ser subministradors dels productes susceptibles d'ajuda:
a) El centre escolar.
b) Una autoritat educativa, la qual sol·licitarà l'ajuda per als productes distribuïts als alumnes sota la seua jurisdicció.
c) L'associació de pares d'alumnes o una altra organització vinculada al centre escolar, dins del seu àmbit d'actuació.
d) El proveïdor dels productes.
Els subministradors seran autoritzats i se'ls reconeixeran els efectes previstos en la normativa comunitària i en la normativa bàsica estatal reguladora de les ajudes, concretament, els sol·licitants previstos en les lletres c i d d'este apartat estan subjectes a les condicions específiques previstes en l'article 9 del Reglament (CE) número 657/2008.
3. Les autoritzacions concedides tindran validesa en tot el territori nacional i es publicaran via Internet a través de la pàgina web del FEGA.
4. Amb la presentació de la sol·licitud s'autoritza a l'autoritat competent que es realitzen, amb caràcter previ als pagaments, les corresponents comprovacions de compliment de les obligacions previstes en l'apartat 14.1 e de la Llei 38/2003, de 17 de novembre, General de Subvencions, en aquells casos que es troben subjectes a les esmentades obligacions.
5. Els subministradors autoritzats tenen l'obligació de comunicar, amb caràcter previ a efectuar la sol·licitud de pagament, aquells canvis que es produïsquen respecte a les dades comunicades en la sol·licitud inicial, entre d'altres, s'ha de prestar especial atenció a aquelles que afecten la representació dels sol·licitants, canvis de domicili, canvi de forma social, relació de categories de productes que cal subministrar i relació de centres escolars a què s'efectua el subministrament.
En cas que es detecte que hi ha canvis no comunicats, es podrà denegar la renovació de l'autorització, tal com es preveu en l'article 10 del Reglament (CE) 657/2008.
6. Correspon a l'autoritat competent el manteniment d'un registre actualitzat de les autoritzacions concedides. S'han de notificar al FEGA, ràpidament, les autoritzacions concedides, així com les autoritzacions que siguen retirades o suspeses com a resultat de l'execució dels controls establits en el Reglament (CE) número 657/2008, de 10 de juliol, de la Comissió. Les esmentades notificacions han de recollir, almenys, les dades especificades en l'annex II del Reial Decret 487/2010, de 23 d'abril, tal com es disposa en els apartats 3 i 5 de l'article 6 d'este reial decret.
Article 7. Terminis i lloc de presentació de sol·licituds per a actuar com a subministrador autoritzat
1. En cas que la sol·licitud de reconeixement de subministrador es presente per un proveïdor que subministre productes lactis a centres escolars ubicats en diferents comunitats autònomes, la sol·licitud d'autorització haurà de presentar-la davant de l'autoritat competent on tinga el proveïdor la seua seu social, en el termini i segons els models establits per esta.
2. En el cas que el sol·licitant tinga la seua seu social a la Comunitat Valenciana, per a poder actuar per primera vegada com a subministradors de productes lactis en centres escolars en l'àmbit de la Comunitat Valenciana han de sol·licitar la seua autorització per mitjà de la presentació del model recollit en l'annex IV, acompanyada amb la documentació que en esta es detalla. La presentació de l'esmentada sol·licitud implica l'obligació del compliment de tots els compromisos allí esmentats, així com els que estan previstos en la normativa comunitària i nacional.
2.1. Les esmentades sol·licituds es podran presentar en qualsevol moment del curs escolar i en qualsevol de les formes que es preveuen en l'article 38.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú.
2.2. En tot cas s'exigirà, al costat de la sol·licitud de reconeixement de subministrador de productes lactis declaració responsable de no trobar-se en algun dels supòsits previstos en l'article 13 de la Llei 38/2003, de 17 de novembre, General de Subvencions.
2.3 En cas que la sol·licitud de reconeixement de subministrador es presente pels proveïdors de productes, a més dels documents previstos en l'annex IV d'esta orde:
a) Model recollit en l'annex VIII, amb la informació sobre les diferents formes de presentació de productes per grups, categories, els seus respectius percentatges de matèria grassa i preu.
2.4. En cas que la sol·licitud siga presentada per un centre escolar, autoritat educativa o associació de pares d'alumnes o una altra organització vinculada a centre/s escolar/s, dins del seu àmbit d'actuació.
a) Model recollit en l'annex IX dels productes que cal subministrar per categories.
Article 8. Resolució d'autorització
1. En els casos que el proveïdor subministre a centres ubicats en diferents comunitats autònomes, la seua autorització serà atorgada per l'òrgan competent d'on radique la seu social del proveïdor que sol·licita l'autorització.
2. En el cas de la Comunitat Valenciana l'esmentada autorització serà atorgada pel titular de la direcció general amb competència en matèria de producció agrària una vegada realitzat el control administratiu i, si s'escau, les verificacions sobre el terreny necessàries i tindran validesa fins a la finalització del curs escolar per al qual haja sigut presentada la sol·licitud.
3. A la resolució li serà aplicable l'article 43.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
4. D'acord amb allò que es preveu en l'article 109, lletra d, de la Llei 30/1992, la resolució d'autorització posarà fi a la via administrativa.
Article 9. Renovació d'autoritzacions atorgades a la Comunitat Valenciana
1. En cas que no hi haja canvis amb relació a l'autorització concedida en el curs escolar immediatament anterior, els subministradors no hauran de presentar novament la documentació, sobre la base de l'article 35.f de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. No obstant, s'hi presentarà el model de sol·licitud de renovació segons el model recollit en l'annex V.
2. Totes les autoritzacions hauran de ser renovades abans del 15 de juliol de cada any i es presentarà, segons cada cas, la relació actualitzada de productes que cal subministrar prevista en l'annex VIII.
Article 10. Documentació que cal presentar amb caràcter previ a la sol·licitud de pagament
1. Per a cada curs escolar i previ al subministrament de productes lactis amb dret a ajuda als centres escolars, els subministradors autoritzats presentaran, abans del quint dia del mes anterior a aquell en què s'inicie el primer subministrament, la documentació següent:
a) Document de compromisos entre el subministrador i centre escolar: en el document constaran els compromisos i les condicions assumits per cada una de les parts, tenint en compte el règim jurídic aplicable a les ajudes. En l'esmentat document constarà també el nombre d'alumnes totals matriculats, així com el nombre d'alumnes que poden consumir els productes subvencionats, distribuïts per nivells d'ensenyança. L'esmentat document serà firmat pel representant del centre escolar i el sol·licitant autoritzat, i s'utilitzarà per a això el model previst en l'annex VI d'esta orde, la validesa del qual serà d'un curs escolar.
b) Quan el subministrador autoritzat abastisca uns quants centres escolars, haurà de presentar la relació de centres i productes que subministrarà, juntament amb els compromisos, i emplenarà per a això l'annex VII.
2. En cas que el centre opte per tindre més d'un subministrador comprometrà, amb cada un d'estos, un percentatge de la quantitat màxima global de productes que per mes corresponga al centre, indicant-lo en el document. En cas que un centre vullga modificar este repartiment ha de notificar-ho a tots els subministradors, antics i nous. Cada un dels subministradors afectats ha de notificar-ho a la direcció general amb competència en matèria de producció agrària. Fins que no es complisca este requisit, el nou compromís quedarà en suspens.
Si transcorregut un mes des de la primera comunicació d'un nou repartiment en l'esmentada direcció general no es rep notificació de tots els sol·licitants afectats, esta informarà el centre escolar del fet que està en suspens el nou compromís.
Si dos o més subministradors presenten compromisos firmats d'un mateix centre en què es fa un repartiment diferent de les quantitats globals de productes, serà tingut en compte el presentat en primer lloc, i s'aplicarà l'apartat anterior.
Article 11. Sol·licituds de pagament, termini i lloc presentació
1. Per a poder percebre l'import de l'ajuda, els subministradors autoritzats han de presentar les sol·licituds de pagament utilitzant el model contingut en l'annex XI, abans de l'últim dia del tercer mes següent al del subministrament del producte i comprendran un mes complet de subministrament.
Les sol·licituds de pagament seran firmades pel representant del subministrador que conste en l'autorització.
2. Les sol·licituds es podran presentar en qualsevol de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú.
3. En cas que les sol·licituds s'efectuen fora de termini, podran ser pagades tenint en compte els requisits, les condicions i els descomptes previstos per la normativa comunitària o estatal bàsica per a estos casos.
Article 12. Documentació que cal presentar juntament amb les sol·licituds de pagament
1. Tots els subministradors autoritzats presentaran, juntament amb la sol·licitud prevista en l'article 11 d'esta orde, la documentació preceptiva següent:
a) Les factures de subministraments efectuats durant el mes de subministrament, en estes es reflectirà separadament el preu total, l'IVA i el descompte per l'ajuda, diferenciat per tipus de producte subvencionat i s'haurà d'acompanyar amb algun dels documents següents:
a.1- Prova de pagament de la factura.
a.2- Informe d'inspecció favorable per l'autoritat competent responsable del control del compliment de les condicions recollides en els articles 6, 7, 8 i 9 del Reglament (CE) número 657/2008, de 10 de juliol, de la Comissió.
Les factures s'emetran a nom i raó del centre escolar.
b) Certificat-rebut, amb relació als subministraments rebuts i consumits en el centre escolar referit al mes pel qual se sol·licita l'ajuda, que haurà de ser firmat pel responsable del centre escolar, segons model contingut en l'annex X.
2. Els proveïdors i les organitzacions específiques que subministren a uns quants centres escolars presentaran a més dels documents de l'apartat 1:
a) Document que continga la relació de centres escolars a què s'ha efectuat el subministrament lacti durant el mes, en el qual haurà de constar el nombre d'alumnes matriculats i beneficiats per l'ajuda, classificats per nivells d'ensenyança. S'utilitzarà per a això el model de l'annex XII.
b) Document amb la informació de les quantitats de productes subministrats per centre escolar, classificats en les seues diferents categories de producte, així com l'import corresponent de l'ajuda, amb la referència a la corresponent factura i import d'ajuda, segons el model de l'annex XIII.
3. L'òrgan que té la competència per a resoldre el pagament podrà abonar al sol·licitant una bestreta per un import equivalent al de l'ajuda sol·licitada, prèvia constitució d'una garantia igual al 110 per cent de l'import de la bestreta."
Article 13. Resolució de pagament
La titularitat de la competència per a resoldre sobre el pagament correspon a la persona titular de la Direcció de l'Agència Valenciana de Foment i Garantia Agrària, sense perjudici de la possible existència de delegacions de l'exercici de l'esmentada competència en altres òrgans administratius.
D'acord amb allò que es preveu en l'article 109, lletra d, de la Llei 30/1992, la resolució de pagament posarà fi a la via administrativa.
El pagament s'efectuarà en el termini màxim de tres mesos, comptats a partir de l'endemà de la sol·licitud de pagament, llevat que en exercici dels oportuns controls es detecte alguna irregularitat.
Article 14. Controls, reintegraments i sancions
1. Amb la finalitat de garantir el compliment de la normativa comunitària, nacional i autonòmica es realitzaran controls administratius sobre totes les sol·licituds d'ajuda i seran complementats amb controls sobre el terreny.
Els controls se centraran a comprovar que: l'ajuda repercutix directament en el preu pagat pels beneficiaris, que els productes subvencionats s'utilitzen de conformitat amb la legislació i, si s'escau, que els subministradors autoritzats porten els registres financers establits en la normativa comunitària.
Per a això es controlaran administrativament totes les sol·licituds d'ajuda, i es comprovaran la coherència entre les dades contingudes en estes i les reflectides en les factures, justificants de pagament, certificats i/o qualsevol altra documentació obligatòria per a acreditar el dret a l'ajuda, que es respecten les quantitats màximes teòriques que corresponen a cada centre escolar segons les dades subministrades per estos i del límit màxim de productes subvencionats per alumne i dia lectiu, així com la comprovació de l'observança dels preus màxims que s'establisquen segons allò que es preveu en l'article 3 d'esta orde.
2. En els casos que els sol·licitants de l'ajuda siguen els esmentats en els apartats b, c i d, de l'article 6 d'esta orde, el control sobre el terreny dut a terme en les instal·lacions del sol·licitant es veurà complementat per controls sobre el terreny en les instal·lacions dels centres escolars a què estos subministren.
3. Si dels controls es detecta alguna irregularitat que comporte a la sol·licitud de reintegrament o aplicació de sancions caldrà ajustar-se a allò que es disposa en la normativa comunitària vigent, la normativa estatal i l'autonòmica.
No obstant això, resultarà aplicable a les ajudes regulades en esta orde el títol IV de la Llei 38/2003, a excepció de l'article 66.
Es tindrà en compte el possible règim sancionador previst per la normativa comunitària.
De conformitat amb l'article 9 del Reial Decret 487/2010, de 23 d'abril, el FEGA, en coordinació amb les autoritats competents de les comunitats autònomes, establirà un pla nacional de controls amb tots els mecanismes necessaris per a vetlar pel compliment de l'esmentat reial decret i del Reglament (CE) número 657/2008, de 10 de juliol, de la Comissió.
Article 15. Cartell sobre la distribució europea de llet en els centres escolars
Els centres escolars, que distribuïsquen als seus alumnes productes subvencionables, elaboraran un cartell que s'ajustarà als requisits mínims que s'establixen en l'annex III, i estarà exposat permanentment a l'entrada principal del centre, en un lloc on es puga llegir clarament.
Article 16. Deure de col·laboració i comunicació
En aplicació de l'article 17 del Reglament (CE) número 657/2008, de 10 de juliol, de la Comissió, i a l'efecte de poder comunicar a la Comissió Europea les dades previstes, l'autoritat competent remetrà al FEGA, sense perjudici de la forma i contingut que la Comissió Europea definisca per a estes comunicacions, com a mínim:
1. Abans del 31 d'octubre següent al final del període comprés entre l'1 d'agost i el 31 de juliol, un resum detallat del nombre de sol·licitants i centres escolars participants, dels controls sobre el terreny realitzats i dels resultats.
2. Abans del 31 de desembre de cada any:
a) Les quantitats de llet i productes lactis, desglossats per categories i subcategories, pels quals s'haja pagat ajuda durant el període anterior comprés entre l'1 d'agost i el 31 de juliol, així com la quantitat màxima subvencionable i el seu càlcul.
b) El nombre estimat d'alumnes que als quals s'haja destinat de la distribució de llet i productes lactis en els centres escolars.
DISPOSICIÓ ADDICIONAL ÚNICA
En aplicació dels articles 1.4 i 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, a concedir o a modificar ajudes públiques, s'especifica que a esta ajuda no li resulta aplicable l'article 87.1 del Tractat CE, atés que els fons destinats a finançar les actuacions previstes tenen un origen exclusivament comunitari, en el marc de les previsions del Reglament (CE) 1290/2005, i del règim detallat de concessió recollit en el Reglament 657/2008.
DISPOSICIÓ TRANSITÒRIA
Les autoritzacions concedides com a subministrador autoritzat en virtut del Reial Decret 194/2002, pel qual es regulaven les condicions d'aplicació per a la concessió de les ajudes per al subministrament de productes lactis en centres escolars, continuaran estant vigents fins a esgotar el termini d'autorització en este establit. No obstant, la comunitat autònoma on tinguen la seua seu social els sol·licitants haurà de regularitzar esta situació, i es comunicaran al FEGA, en el termini de tres mesos, les dades i el codi d'autorització del sol·licitant a què es referix l'annex II del Reial Decret 487/2010, de 23 d'abril, una vegada publicats en la pàgina web, seran els únics vàlids a l'efecte de l'esmentat reial decret.
DISPOSICIÓ DEROGATÒRIA ÚNICA
Es deroga l'Orde de 31 d'agost de 2009, de la Conselleria d'Agricultura, Pesca i Alimentació, per la qual es regula l'aplicació, a la Comunitat Valenciana, de les ajudes comunitàries al subministrament de llet i determinats productes lactis en centres escolars (DOCV núm. 6101, de 14 de setembre de 2009).
DISPOSICIONS FINALS
Primera
Els annexos d'esta orde poden ser modificats mitjançant una resolució del titular de la direcció general competent en matèria de producció agrària per a la seua adequació al marc normatiu vigent.
Segona
Esta norma entrarà en vigor l'endemà de la publicació íntegra en el Diari Oficial de la Comunitat Valenciana.
València, 6 de agosto de 2010
La consellera d'Agricultura, Pesca i Alimentació
MARITINA HERNÁNDEZ MIÑANA
Annex I
Llista de productes que es poden beneficiar de l'ajuda comunitària
Categoria I
a) Llet tractada tèrmicament.
b) Llet tractada tèrmicament amb xocolate, sucs de fruites o aromatitzades que continga, almenys, un 90 per cent en pes de la llet indicada en la lletra a i amb màxim d'un 7 per cent de sucre afegit i/o mel afegida.
c) Productes lactis fermentats amb sucs de fruites o sense sucs de fruites, aromatitzats o no, que continguen almenys un 90 per cent en pes de la llet indicada en la lletra a i amb un màxim d'un 7 per cent de sucre afegit i/o mel afegida.
Categoria II
Productes lactis fermentats o no fermentats, aromatitzats o no aromatitzats amb fruites, que continguen almenys un 75 per cent en pes de la llet prevista en la categoria I, lletra a, i amb un màxim d'un 7 per cent de sucre afegit i/o mel afegida.
Categoria III
Formatges frescos i fosos, que continguen un màxim del 10 per cent d'ingredients no lactis.
Categoria V
Formatges que continguen un màxim del 10 per cent d'ingredients no lactis i que no estan inclosos en la categoria III."
(1) Inclosa la beguda a base de llet sense lactosa.
(2) Els sucs de fruites s'utilitzaran de conformitat amb la Directiva 2001/112/CE, de 20 de desembre de 2001, del Consell, relativa als sucs de fruites i altres productes semblants destinats a l'alimentació humana.
(3) A les finalitats d'esta categoria s'entendrà per sucre els productes corresponents als codis NC 1701 i 1702. En el cas de begudes a base de llet i de derivats de la llet, de valor energètic reduït o sense sucre afegit, els edulcorants s'utilitzaran de conformitat amb allò que es disposa en la Directiva 94/35/CE, de 30 de juny de 1994, del Parlament Europeu i del Consell, relativa als edulcorants utilitzats en els productes alimentaris.
(4) A les finalitats d'esta categoria els productes lactis fermentats amb fruites sempre contindran fruites, polpa de fruites, puré de fruites o sucs de fruites. A les finalitats d'esta categoria s'entendrà per fruites els productes recollits en el capítol 8 de la Nomenclatura Combinada, a excepció de les fruites seques i els productes que continguen fruites seques. Els sucs de fruites, la polpa de fruites i el puré de fruites s'utilitzaran de conformitat amb la Directiva 2001/112/CE, de 20 de desembre de 2001, del Consell, relativa als sucs de fruites i altres productes semblants destinats a l'alimentació humana.
(5) A les finalitats d'esta categoria s'entendrà per sucre els productes corresponents als codis NC 1701 i 1702. El sucre afegit a les fruites s'inclourà en el 7% màxim de sucre afegit. En el cas de preparats a base de llet i de derivats de la llet, de valor energètic reduït o sense sucre afegit, els edulcorants s'utilitzaran de conformitat amb allò que es disposa en la Directiva 94/35/CE, de 30 de juny de 1994, del Parlament Europeu i del Consell, relativa els edulcorants utilitzats en els productes alimentaris.
(6) Segons la correcció d'errades del Diario Oficial de la UE, L 171/52, de 01.07.2009.
Annex II
Quantia de l'ajuda
a) 18,15 euros per cada 100 kg de productes de la categoria I.
b) 16,34 euros per cada 100 kg de productes de la categoria II.
c) 54,45 euros per cada 100 kg de productes de la categoria III.
d) 138,85 euros per cada 100 kg de productes de la categoria V.
Annex III
Requisits mínims que ha de complir el cartell sobre la distribució europea de la llet en els centres escolars
Grandària del cartell: A3 o més.
Lletres: 1 centímetre o més.
Títol: Distribució europea de llet en els centres escolars. Contingut: haurà de figurar, almenys, la frase següent, tenint en compte la categoria del centre escolar:
«El nostre/-a (categoria de centre escolar, per exemple: guarderia/centre de preescolar/col·legi) subministra productes lactis subvencionats per la Unió Europea dins del règim europeu de distribució de llet en els centres escolars».
Es recomana emfatitzar els avantatges nutritius i donar directrius nutricionals per als xiquets.
Col·locació: clarament visible i llegible a l'entrada principal del centre escolar.